Սուրբ Հաղորդությունը, նախ, մեր հարատև սնունդն է, ավելացնում է աստվածային շնորհը և դեղ է մեր ամենօրյա մեղքերին։ Նա, ով ասում է՝ «մեղք չունեմ», արդեն խաբում է ինքն իրեն, և նրա մեջ ճշմարտություն չկա, այսպես է ասում Հովհաննես առաքյալն իր Ընդհանրական թղթում (Ա Հովհաննես Ա 8)։ Իսկ «եթե խոստովանենք մեր մեղքերը, հավատարիմ ու արդար է նա՝ մեր մեղքերին թողություն տալու և մեզ ամեն անիրավությունից սրբելու համար» (Ա Հովհաննես Ա 9)։ Անշուշտ, մեր մեղքերի համար թողություն կարող ենք ստանալ միայն Սուրբ Հաղորդության շնորհիվ (Ա Հովհաննես Ա 7, Մատթեոս ԻԶ 28)։